Quan o dativo ye plural s'esferencia d'o castellán en que a construcción ye ge les, ye dicir, os pronombres d'acusativo lo, la, los, las dixan d'indicar-sen y son sustituitos por una forma que indica o plural d'o dativo. N'esto s'alinia con as formas aragonesas medievals les lo, les la, les las, les los, que actualment son les ne, y ye a base d'a construcción se les propia d'o castellán d'Aragón y considerada dende a filolochía hispanica un simple vulgarismo.